Source: https://www.uradni-list.si/glasilo-uradni-list-rs/vsebina?urlid=199720&stevilka=1141
Timestamp: 2019-08-25 15:23:40+00:00

Document:
Uradni list RS, št. 20/1997 z dne 10. 4. 1997
1141. Zakon o državnem pravobranilstvu (ZDPra), stran 1624.
o razglasitvi zakona o državnem pravobranilstvu (ZDPra)
Razglašam zakon o državnem pravobranilstvu (ZDPra), ki ga je sprejel Državni zbor Republike Slovenije na seji dne 27. marca 1997.
Št. 001-22-31/97
Ljubljana, dne 4. aprila 1997.
Naloge državnega pravobranilstva opravljajo generalni državni pravobranilec in državni pravobranilci (v nadaljnjem besedilu: državni pravobranilec) ter pomočniki državnega pravobranilca.
Za državne pravobranilce se glede posameznih pravic in dolžnosti smiselno uporabljajo določbe zakona, ki ureja pravice in dolžnosti sodnikov, razen če ta zakon ne določa drugače.
Državno pravobranilstvo pred sodišči zastopa državo, njene organe in upravne organizacije v sestavi, ki so pravne osebe.
Državni pravobranilec sme izjemoma iz upravičenih razlogov v posameznih zadevah pooblastiti diplomiranega pravnika z opravljenim državnim pravniškim izpitom, zaposlenega v državnem organu ali drugem subjektu, da ga nadomešča pri zastopanju za posamezna pravna dejanja.
Kdor namerava začeti pravdni ali drug postopek proti subjektu, ki ga zastopa državno pravobranilstvo, mora predhodno predlagati državnemu pravobranilstvu, da se sporno razmerje reši pred uvedbo pravdnega ali drugega postopka. Državno pravobranilstvo mora čim prej, najkasneje pa v 30 dneh, ustrezno ukrepati in predlagatelja obvestiti o stališču do njegovega predloga.
– zastopanje subjektov iz 7. člena tega zakona v računsko upravnih sporih in v postopku za izredni preizkus pravnomočne odločbe, izdane v računsko upravnem sporu;
– opravljanje svetovalne funkcije, opredeljene v 8. členu tega zakona, za vse subjekte iz 7. člena tega zakona;
– zastopanje subjektov iz 7. člena tega zakona pred tujimi in mednarodnimi sodišči.
Državno pravobranilstvo na sedežu zastopa subjekte iz 7. člena tega zakona pred Okrajnim sodiščem v Ljubljani, Okrajnim sodiščem v Cerknici, Okrajnim sodiščem v Domžalah, Okrajnim sodiščem v Grosuplju, Okrajnim sodiščem v Kamniku, Okrajnim sodiščem v Kočevju, Okrajnim sodiščem v Litiji, Okrajnim sodiščem v Trbovljah in Okrajnim sodiščem na Vrhniki, Okrožnim sodiščem v Ljubljani; pred Višjim sodiščem v Ljubljani in Vrhovnim sodiščem Republike Slovenije, kadar je na prvi stopnji odločalo sodišče z območja sodnega okrožja Ljubljana.
Zunanji oddelek državnega pravobranilstva v Mariboru zastopa subjekte iz 7. člena tega zakona pred Okrajnim sodiščem v Mariboru, Okrajnim sodiščem v Lenartu, Okrajnim sodiščem v Slovenj Gradcu, Okrajnim sodiščem v Slovenski Bistrici, Okrožnim sodiščem v Mariboru, Okrožnim sodiščem v Slovenj Gradcu; pred Višjim sodiščem v Mariboru in Vrhovnim sodiščem Republike Slovenije, kadar je na prvi stopnji odločalo sodišče z območja sodnega okrožja Maribor ali sodnega okrožja Slovenj Gradec.
Zunanji oddelek državnega pravobranilstva v Celju zastopa subjekte iz 7. člena tega zakona pred Okrajnim sodiščem v Celju, Okrajnim sodiščem v Slovenskih Konjicah, Okrajnim sodiščem v Šentjurju pri Celju, Okrajnim sodiščem v Šmarju pri Jelšah, Okrajnim sodiščem v Velenju, Okrajnim sodiščem v Žalcu, Okrožnim sodiščem v Celju; pred Višjim sodiščem v Celju in Vrhovnim sodiščem Republike Slovenije, kadar je na prvi stopnji odločalo sodišče z območja sodnega okrožja Celje.
Zunanji oddelek državnega pravobranilstva v Kopru zastopa subjekte iz 7. člena tega zakona pred Okrajnim sodiščem v Kopru, Okrajnim sodiščem v Ilirski Bistrici, Okrajnim sodiščem v Piranu, Okrajnim sodiščem v Postojni, Okrajnim sodiščem v Sežani, Okrožnim sodiščem v Kopru; pred Višjim sodiščem v Kopru in Vrhovnim sodiščem Republike Slovenije, kadar je na prvi stopnji odločalo sodišče z območja sodnega okrožja Koper.
Zunanji oddelek državnega pravobranilstva v Kranju zastopa subjekte iz 7. člena tega zakona pred Okrajnim sodiščem v Kranju, Okrajnim sodiščem na Jesenicah, Okrajnim sodiščem v Radovljici, Okrajnim sodiščem v Škofji Loki, Okrožnim sodiščem v Kranju; pred Višjim sodiščem v Ljubljani in Vrhovnim sodiščem Republike Slovenije, kadar je na prvi stopnji odločalo sodišče z območja sodnega okrožja Kranj.
Zunanji oddelek državnega pravobranilstva v Murski Soboti zastopa subjekte iz 7. člena tega zakona pred Okrajnim sodiščem v Murski Soboti, Okrajnim sodiščem v Gornji Radgoni, Okrajnim sodiščem v Lendavi, Okrajnim sodiščem v Ljutomeru, Okrožnim sodiščem v Murski Soboti; pred Višjim sodiščem v Mariboru in Vrhovnim sodiščem Republike Slovenije, kadar je na prvi stopnji odločalo sodišče z območja sodnega okrožja Murska Sobota.
Zunanji oddelek državnega pravobranilstva v Novi Gorici zastopa subjekte iz 7. člena tega zakona pred Okrajnim sodiščem v Novi Gorici, Okrajnim sodiščem v Ajdovščini, Okrajnim sodiščem v Idriji, Okrajnim sodiščem v Tolminu, Okrožnim sodiščem v Novi Gorici; pred Višjim sodiščem v Kopru in Vrhovnim sodiščem Republike Slovenije, kadar je na prvi stopnji odločalo sodišče z območja sodnega okrožja Nova Gorica.
Zunanji oddelek državnega pravobranilstva v Novem mestu zastopa subjekte iz 7. člena tega zakona pred Okrajnim sodiščem v Novem mestu, Okrajnim sodiščem v Brežicah, Okrajnim sodiščem v Črnomlju, Okrajnim sodiščem v Krškem, Okrajnim sodiščem v Sevnici, Okrajnim sodiščem v Trebnjem, Okrožnim sodiščem v Novem mestu, Okrožnim sodiščem v Krškem; pred Višjim sodiščem v Ljubljani in Vrhovnim sodiščem Republike Slovenije, kadar je na prvi stopnji odločalo sodišče z območja sodnega okrožja Novo mesto in Krško.
Zunanji oddelek državnega pravobranilstva na Ptuju zastopa subjekte iz 7. člena tega zakona pred Okrajnim sodiščem na Ptuju, Okrajnim sodiščem v Ormožu, Okrožnim sodiščem na Ptuju; pred Višjim sodiščem v Mariboru in Vrhovnim sodiščem Republike Slovenije, kadar je na prvi stopnji odločalo sodišče z območja sodnega okrožja Ptuj.
Generalni državni pravobranilec na podlagi letnih poročil sedeža in zunanjih oddelkov državnega pravobranilstva pripravi skupno letno poročilo za preteklo leto do 1. marca tekočega leta in ga pošlje ministrstvu, pristojnemu za pravosodje in Državnemu zboru Republike Slovenije.
Pomočnik državnega pravobranilca izdeluje zahtevnejše osnutke vlog in po pooblastilu državnega pravobranilca nadomešča državnega pravobranilca pri zastopanju pred okrajnimi in okrožnimi sodišči ter pred upravnimi organi.
Ko Vlada Republike Slovenije sprejme sklep o imenovanju kandidata na razpisano mesto, generalni državni pravobranilec odloči o razvrstitvi imenovanega v plačilni razred, ki ustreza razpisanemu mestu.
Namestnika generalnega državnega pravobranilca določi generalni državni pravobranilec izmed državnih pravobranilcev.
VII. STROKOVNI SODELAVCI, VIŠJI STROKOVNI SODELAVCI IN UPRAVNOTEHNIČNI DELAVCI TER DRUGO OSEBJE V DRŽAVNEM PRAVOBRANILSTVU
Strokovni sodelavec je lahko, kdor izpolnjuje splošne pogoje za sklenitev delovnega razmerja v državnem organu, ima pridobljen strokovni naslov “diplomirani pravnik” in ima opravljen pravniški državni izpit.
Upravnotehnični delavci in drugo osebje v državnem pravobranilstvu morajo izpolnjevati pogoje za sklenitev delovnega razmerja v državnem organu in morajo imeti ustrezno izobrazbo, ki se v državnem organu zahteva za opravljanje nalog upravnotehničnega delavca ali drugih nalog.
Število višjih strokovnih sodelavcev, strokovnih sodelavcev, upravnotehničnega ter drugega osebja Državnega pravobranilstva določi minister, pristojen za pravosodje, na predlog generalnega državnega pravobranilca, potrdi pa Vlada Republike Slovenije.
Akt o sistemizaciji delovnih mest delavcev iz prejšnjega odstavka predpiše in sprejme generalni državni pravobranilec po predhodnem mnenju ministra, pristojnega za pravosodje.
Višji strokovni sodelavci ter strokovni sodelavci izdelujejo osnutke pravnih mnenj, ki jih daje državni pravobranilec, izdelujejo osnutke vlog, ki jih v sodnih in drugih postopkih vlaga državni pravobranilec ter opravljajo druge strokovne naloge v državnem pravobranilstvu.
Za višje strokovne sodelavce, strokovne sodelavce, upravnotehnično in drugo osebje se smiselno uporablja zakon, ki ureja položaj delavcev v državni upravi.
Državni pravobranilec oziroma pomočnik državnega pravobranilca ima pravico do plače, ki ustreza mestu, na katero je imenovan državni pravobranilec oziroma pomočnik državnega pravobranilca.
Državni pravobranilci so razvrščeni v štiri plačilne razrede, izražene s koeficienti, in sicer:
– plačilni razred I                          s koeficientom 2,89
– plačilni razred II                         s koeficientom 3,02
– plačilni razred III                        s koeficientom 3,14
– plačilni razred IV                         s koeficientom 3,47.
Pomočniki državnega pravobranilca so razvrščeni v osem plačilnih razredov, ki so izraženi s koeficienti, in sicer:
– plačilni razred I                          s koeficientom 2,00
– plačilni razred II                         s koeficientom 2,10
– plačilni razred III                        s koeficientom 2,20
– plačilni razred IV                         s koeficientom 2,25
– plačilni razred V                          s koeficientom 2,32
– plačilni razred VI                         s koeficientom 2,40
– plačilni razred VII                        s koeficientom 2,56
– plačilni razred VIII                       s koeficientom 2,73.
Osnova za obračun plače državnega pravobranilca oziroma pomočnika državnega pravobranilca je enaka osnovi za obračun plače poslanca.
Osnova iz prejšnjega odstavka se glede na proračunske možnosti zniža za odstotek, ki ga določi Državni zbor Republike Slovenije za plače poslancev in se usklajuje enako, kot se usklajuje osnova za obračun plač poslancev Državnega zbora Republike Slovenije.
Plača državnega pravobranilca oziroma pomočnika državnega pravobranilca se določi tako, da se osnova iz prejšnjega člena pomnoži s koeficientom ustreznega plačilnega razreda in poveča za dodatek zaradi nezdružljivosti funkcije, skupni znesek pa se poveča za odstotek na delovno dobo.
Dodatek za državne pravobranilce oziroma pomočnike državnega pravobranilca zaradi nezdružljivosti funkcije znaša 50%.
Plača državnega pravobranilca oziroma pomočnika državnega pravobranilca se poveča za 0,5% za vsako začeto leto delovne dobe, vendar največ za 20%. Odstotek 0,5% se za državne pravobranilke oziroma pomočnice državnega pravobranilca poveča še za 0,25% za vsako začeto leto nad 25 let.
Generalnemu državnemu pravobranilcu se plača, določena po določbah tega zakona, poveča za dodatek na vodstveno funkcijo, ki znaša 16%, njegovemu namestniku pa za 8%.
Vodjem oddelkov državnega pravobranilstva, v katerih opravljajo naloge državnega pravobranilca najmanj trije državni pravobranilci, se plača poveča za dodatek na vodstveno funkcijo, ki znaša 6%.
Državnemu pravobranilcu, ki opravlja funkcijo na sedežu, se plača, določena po tem zakonu, zaradi opravljanja nalog iz 18. člena tega zakona poveča za 10%.
Državni pravobranilec se ob imenovanju uvrsti v I. plačilni razred, določen za državne pravobranilce. Pomočnik državnega pravobranilca se ob imenovanju uvrsti v I. plačilni razred, določen za pomočnike državnega pravobranilca.
Državnega pravobranilca oziroma pomočnika državnega pravobranilca lahko generalni državni pravobranilec ob imenovanju iz posebej utemeljenih razlogov uvrsti v višji plačilni razred.
Posebej utemeljeni razlogi iz prejšnjega odstavka so podani, kadar je kandidat pred imenovanjem dalj časa opravljal pravno delo in si je s svojim delom pridobil visok strokovni ugled.
Državnega pravobranilca oziroma pomočnika državnega pravobranilca uvrsti v plačilni razred generalni državni pravobranilec.
Generalnega državnega pravobranilca uvrsti v plačilni razred Vlada Republike Slovenije na predlog ministra, pristojnega za pravosodje.
Državni pravobranilec lahko napreduje v naslednji višji plačilni razred, če izpolnjuje pogoje za napredovanje.
Pogoji za napredovanje v višji plačilni razred so strokovno znanje in uspešno opravljanje nalog.
– nazivi, pridobljeni s podiplomskim študijem,
– specializacije,
– objavljanje strokovnih člankov, razprav in knjig,
– delovne sposobnosti,
– ažurnost pri izpolnjevanju delovnih obveznosti,
– sposobnost komuniciranja z državnimi organi in s strankami.
V višji plačilni razred lahko državni pravobranilec napreduje vsakih šest let, pomočnik državnega pravobranilca pa vsaka tri leta.
Izjemoma lahko državni pravobranilec, ki v krajšem času izkaže izpolnjevanje pogojev za napredovanje, napreduje prej kot v šestih letih, vendar ne prej kot v štirih letih od imenovanja oziroma zadnjega napredovanja.
Izjemoma lahko pomočnik državnega pravobranilca, ki v krajšem času izkaže izpolnjevanje pogojev za napredovanje, napreduje prej kot v treh letih, vendar ne prej kot v dveh letih od imenovanja oziroma zadnjega napredovanja.
Na podlagi ocene o izpolnjevanju oziroma neizpolnjevanju pogojev za napredovanje generalni državni pravobranilec z odločbo ugotovi, da državni pravobranilec:
– ne izpolnjuje pogojev za napredovanje,
– izpolnjuje pogoje za napredovanje,
– izpolnjuje pogoje za hitrejše napredovanje.
Če iz ocene izhaja, da državni pravobranilec ne izpolnjuje pogojev za napredovanje, ne more biti uvrščen v višji plačilni razred, dokler ni ponovno ugotovljeno, da izpolnjuje pogoje za napredovanje.
Če po določbah tega zakona državni pravobranilec izpolnjuje pogoje za napredovanje, ga generalni državni pravobranilec uvrsti v višji plačilni razred.
Če iz ocene izhaja, da državni pravobranilec oziroma pomočnik državnega pravobranilca izpolnjuje pogoje za hitrejše napredovanje, lahko napreduje v višji plačilni razred pred iztekom šestih let oziroma treh let, skladno z določbo 52. člena tega zakona.
O napredovanju generalnega državnega pravobranilca odloča Vlada Republike Slovenije na predlog ministra, pristojnega za pravosodje.
Glede dolžnosti državnega pravobranilca ter nezdružljivosti oziroma združljivosti funkcije državnega pravobranilca, se smiselno uporabljajo določbe zakona, ki ureja sodniško službo, razen če ta zakon ne določa drugače.
Št. 700-07/90-5/7
Ljubljana, dne 27. marca 1997.

References: sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče